CELEX: 
Language: lv
Date: 2021-10-29 00:00:00
Title: KOMISIJAS ĪSTENOŠANAS REGULA (ES) …/.. ar ko groza Īstenošanas regulu (ES) 2018/764 par Eiropas Savienības Dzelzceļu aģentūrai maksājamām nodevām un maksām un to maksāšanas nosacījumiem

KOMISIJAS ĪSTENOŠANAS REGULA (ES) …/..
            
            
               (XXX),
            
            
               ar ko groza Īstenošanas regulu (ES) 2018/764 par Eiropas Savienības Dzelzceļu aģentūrai maksājamām nodevām un maksām un to maksāšanas nosacījumiem
            
            
               (Dokuments attiecas uz EEZ)
            
            
               EIROPAS KOMISIJA,
            
            
               ņemot vērā Līgumu par Eiropas Savienības darbību,
            
            
               ņemot vērā Eiropas Parlamenta un Padomes Regulu (ES) 2016/796 (2016. gada 11. maijs) par Eiropas Savienības Dzelzceļu aģentūru un ar ko atceļ Regulu (EK) Nr. 881/2004
                  1
               , un jo īpaši tās 80. panta 1. punktu,
            
            
               tā kā:
            
            
               (1)Komisijas Īstenošanas regulā (ES) 2018/764
                  2
                ir noteiktas nodevas un maksas, kas maksājamas Eiropas Savienības Dzelzceļu aģentūrai (“Aģentūra”) par konkrētu Regulā (ES) 2016/796 minēto darbību veikšanu un citu pakalpojumu sniegšanu.
            
            
               (2)Lai gan lielākā daļa izmaksu, ko rada Aģentūras darbības, tiek segtas no ES budžeta, Regulas (ES) 2016/796 80. panta 2. punkta pirmajā daļā ir noteikts, ka Aģentūrai ir jāiekasē nodevas un maksas par ritekļu (tipa) atļauju, vienoto drošības sertifikātu un Eiropas Dzelzceļa satiksmes vadības sistēmas (“ERTMS”) apstiprinājumu izdošanu, kā arī par citu pakalpojumu sniegšanu. Ievērojot Regulas (ES) 2016/796 80. panta 3. punktu, nodevu un maksu summas jānosaka tādā līmenī, kas nodrošina, ka no tām gūtie ieņēmumi ir pietiekami, lai pilnīgi segtu Aģentūras veikto uzdevumu un sniegto pakalpojumu izmaksas.
            
            
               (3)Ievērojot Īstenošanas regulas (ES) 2018/764 10. pantu, Komisijai reizi katrā finanšu gadā jānovērtē šis nodevu un maksu režīms. Minētā novērtējuma pamatā jābūt Aģentūras iepriekšējo finanšu rezultātu novērtējumam un tās paredzamo izdevumu un ieņēmumu aplēsei. Komisijai, pamatojoties uz Aģentūras finanšu rezultātu novērtējumu un prognozēm, vajadzības gadījumā jāpārskata nodevas un maksas. Komisijai regula ir jāpārskata ne vēlāk kā līdz 2022. gada 16. jūnijam, lai pakāpeniski ieviestu fiksētas maksas. 
            
            
               (4)2018. gadā, kad tika pieņemta Īstenošanas regula (ES) 2018/764, trūka uzticamu finanšu datu, jo Aģentūra vēl nebija sākusi apstrādāt pieteikumus. Kopš 2019. gada Aģentūras gada pārskatos, kas minēti Regulas (ES) 2016/796 51. panta 1. punkta a) apakšpunktā, konstatēts, ka, Aģentūrai pildot pienākumus kā Savienības iestādei, kura atbild par Regulas (ES) 2016/796 14., 20., 21. un 22. pantā minēto sertifikācijas un atļauju piešķiršanas uzdevumu veikšanu, tās budžetā vērojama būtiska un atkārtota negatīva nelīdzsvarotība. Šī nelīdzsvarotība rodas tāpēc, ka ar nodevām un maksām, ko iekasē saskaņā ar Regulas (ES) 2016/796 80. panta 2. punktu, nepietiek, lai kompensētu ar pieteikumu apstrādi un pakalpojumu sniegšanu saistītās izmaksas. 
            
            
               (5)Lai Aģentūra varētu segt pieteikumu apstrādes izmaksas, šīs izmaksas daļēji bija jāsedz no Savienības budžeta. Lai turklāt līdzsvarotu budžetu, Aģentūrai bija ievērojami jāsamazina darbības, kas netiek finansētas no nodevām un maksām. Aģentūras ikgadējos vienotajos plānošanas dokumentos izklāstītās prognozes 2021. un 2022. gadam liecina, ka arī nākotnē gaidāma līdzīga finansiālā situācija. Tāpēc ir nepieciešams pārskatīt Aģentūras nodevu un maksu režīmu. 
            
            
               (6)Izrādās, ka jāpalielina stundas likme, kas pašlaik ir zemāka nekā stundas izmaksas, kuras Aģentūrai rodas, pieņemot lēmumus par pieteikumu iesniedzēju atļaujām, sertifikātiem un apstiprinājumiem. Tāpēc Īstenošanas regulā (ES) 2018/764 noteiktās likmes būtu jāpārskata, lai tās segtu ikgadējās izmaksas, kas Aģentūrai rodas saistībā ar pieteikumu apstrādi un “vienas pieturas aģentūras” (“VPA”) pieejamības nodrošināšanu visiem pieteikumu iesniedzējiem, kuri vēršas pie Aģentūras saistībā ar Eiropas ritekļu atļaujam, vienotajiem drošības sertifikātiem un ERTMS projektu apstiprinājumiem.
            
            
               (7)Aģentūra nodevas un maksas iekasē tikai pēc stundas likmes, kura aprēķināta, pamatojoties uz laiku, kas atvēlēts lēmumu pieņemšanai un pakalpojumu sniegšanai. Lai vēl vairāk samazinātu administratīvo slogu un visu iesaistīto personu interesēs uzlabotu saistībā ar katru pieteikumu gaidāmo izmaksu paredzamību, būtu jāievieš fiksētu nodevu režīms. Turklāt kopš 2019. gada Aģentūra ir uzkrājusi pieredzi un izveidojusi pietiekami stabilu metodoloģiju individuālo pieteikumu apstrādes vidējo izmaksu aprēķināšanai. Tāpēc, apstrādājot pieteikumus, kuri attiecas uz ritekli vai ritekļu sēriju, ko uzskata par atbilstīgu iepriekš atļautam ritekļa tipam saskaņā ar Eiropas Parlamenta un Padomes Direktīvas (ES) 2016/797
                  3
                25. panta 1. punktu, būtu jāpiemēro fiksētas nodevas. 
            
            
               (8)VPA bezmaksas pieejamības nodrošināšana rada ievērojamas uzturēšanas un izstrādes izmaksas. Tāpēc būtu arī jāmaksā nodeva par VPA izmantošanu tad, ja VPA iesniegto pieteikumu adresāts ir Aģentūra. Pieteikumu iesniedzējiem nodeva būtu jāmaksā pēc fiksētām likmēm atkarībā no pieteikumu ietekmes uz VPA iekārtu tādos aspektos kā augšupielādētie un uzglabātie dokumenti, izmantotās funkcijas un veiktā apmaiņa, kā arī proporcionāli attiecīgā lēmuma kopējām aplēstajām izmaksām. Turklāt tad, ja Aģentūrai ir iesniegts pieteikums par atbilstību ritekļa tipam, nodevai par VPA izmantošanu būtu jākļūst par neatņemamu daļu no kopējās nodevas par ritekļu atļauju izdošanu, par ko jāmaksā fiksēta nodeva.
            
            
               (9)Nodevām un maksām būtu jāatspoguļo mikrouzņēmumu, mazo un vidējo uzņēmumu īpašā situācija. Tādēļ būtu jāpiemēro īpašs samazinājums.
            
            
               (10)Saskaņā ar Regulas (ES) 2016/796 80. panta 3. punkta pirmo daļu visu nodevu un maksu līmeņa noteikšanas kritēriju un metodoloģijas pamatā ir princips, ka attiecīgajiem ieņēmumiem būtu jāsedz visas sniegto pakalpojumu izmaksas, izvairoties no iztrūkuma vai ievērojama pārpalikuma uzkrāšanās. 
            
            
               (11)Īstenošanas regulas (ES) 2018/764 piemērošanā gūtā pieredze liecina, ka nodevu un maksu maksāšanas nosacījumi būtu jāmodernizē un jāpielāgo, lai mazinātu risku, ka pieteikumu iesniedzēji, kuru finansiālā spēja ir apdraudēta, un pieteikumu iesniedzēji, kuri iedibināti trešās valstīs un attiecībā uz kuriem Aģentūrai nav pienācīgu tiesiskās izpildes garantiju, varētu neveikt maksājumus. Ir lietderīgi noteikt, ka Aģentūrai rēķini par maksājamām summām izrakstāmi agrīnā pieteikuma apstrādes procesa posmā, lai mazinātu maksājuma kavējuma vai nesamaksāšanas risku. Tai jāgarantē tiešsaistes maksājumu iespējas.
            
         
         
            
               (12)Nodevas un maksas lielā mērā atspoguļo Aģentūras personāla izdevumus un saistītos tiešos izdevumus, kas attiecas uz Regulas (ES) 2016/796 80. panta 2. punktā minētajām darbībām, tāpēc Aģentūrai reizi katrā finanšu gadā, pamatojoties uz uzticamiem datiem, būtu jāindeksē attiecīgās summas, lai ņemtu vērā inflācijas līmeni un Aģentūras darbinieku atalgojuma ikgadējo atjauninājumu.
            
            
               (13)Aģentūrai būtu pilnvērtīgi jāizmanto izmaksu efektivitāte un tādēļ pastāvīgi jātiecas uzlabot procesus, ko tā piemēro, lai izpildītu uzdevumus, kuri tai noteikti saskaņā ar Regulu (ES) 2016/796, un jo īpaši būtu jānodrošina saskanība ar uzdevumu tvērumu un pieejamajiem resursiem. Šajā procesā Aģentūrai būtu jāveido patiesi vienota Eiropas dzelzceļa telpa un jāņem vērā ES dzelzceļa politikas mērķi, kuri paredz attīstīt ilgtspējīgāku un viedāku mobilitāti, kā arī novatorisku, drošu un stabilu dzelzceļa nozari, kurā valda pilnīga savstarpēja izmantojamība.  
            
            
               (14)Tāpēc Īstenošanas regula (ES) 2018/764 būtu attiecīgi jāgroza.
            
            
               (15)Šajā regulā paredzētie pasākumi ir saskaņā ar atzinumu, ko sniegusi komiteja, kura izveidota ar Direktīvas (ES) 2016/797 51. pantu,
            
            
               IR PIEŅĒMUSI ŠO REGULU.
            
            
               1. pants
            
            
               Īstenošana regulu (ES) 2018/764 groza šādi:
            
            
               (1)regulas 1. panta 1. punktu aizstāj ar šādu:
            
            
               “1. 
                     Šajā regulā noteiktas nodevas un maksas, kas maksājamas Eiropas Savienības Dzelzceļu aģentūrai (“Aģentūra”) par pieteikumu apstrādi saskaņā ar Regulas (ES) 2016/796 14., 20., 21. un 22. pantu, tostarp par minētās regulas 12. pantā paredzētās “vienas pieturas aģentūras” (“VPA”) izmantošanu tad, kad pieteikuma iesniedzējs iesniedz pieteikumus Aģentūrai, kā arī par citu pakalpojumu sniegšanu atbilstīgi Aģentūras dibināšanas mērķiem. Tajā arī noteikta minēto nodevu un maksu aprēķināšanai izmantojamā metode un maksāšanas nosacījumi.”;
            
            
               (2)regulas 2. pantu aizstāj ar šādu: 
            
            
               “2. pants
            
            
               Aģentūras iekasēto nodevu un maksu veidi
            
            
               1.
                     Aģentūra iekasē nodevu: 
            
            
               (a)par pieteikumu iesniegšanu Aģentūrai, izmantojot VPA, ja tā nav iekļauta fiksētajā nodevā par pieteikumu apstrādi; 
            
            
               (b)par Aģentūrai iesniegto pieteikumu apstrādi, ieskaitot 4. pantā minēto aplēšu sniegšanu, arī tad, ja pieteikuma iesniedzējs pieteikumu pēc tam atsauc; 
            
            
               (c)tad, ja Aģentūra atjauno, ierobežo, groza vai pārskata lēmumu, kas pieņemts saskaņā ar Direktīvu (ES) 2016/798 vai Direktīvu (ES) 2016/797.
            
            
               Aģentūra var iekasēt nodevu tad, ja tā atsauc atļauju laišanai tirgū tāpēc, ka vēlāk ir konstatēta ekspluatācijā esoša ritekļa vai ritekļa tipa neatbilstība pamatprasībām saskaņā ar Direktīvas (ES) 2016/797 26. pantu, vai tāpēc, ka vienotā drošības sertifikāta turētājs vairs neatbilst sertifikācijas nosacījumiem saskaņā ar Direktīvas 2016/798 17. panta 5. un 6. punktu.
            
            
               2.
                     Šā panta 1. punkta pirmās daļas a) un b) apakšpunktā minētie pieteikumi attiecas uz:
            
            
               (a)atļaujām ritekļu un ritekļu tipu laišanai tirgū saskaņā ar Regulas (ES) 2016/796 20. un 21. pantu, izņemot atļaujas, kas norādītas šā punkta b) apakšpunktā;
            
            
               (b)atļaujām laist tirgū ritekli vai ritekļu sēriju, kas atbilst atļautam ritekļa tipam saskaņā ar Direktīvas (ES) 2016/797 25. panta 1. punktu;
            
         
         
            
               (c)vienotajiem drošības sertifikātiem saskaņā ar Regulas (ES) 2016/796 14. pantu;
            
            
               (d)lēmumiem, ar ko apstiprina, ka ERTMS lauka iekārtu risinājums savstarpējas izmantojamības ziņā atbilst attiecīgajām SITS, saskaņā ar Regulas (ES) 2016/796 22. pantu;
            
            
               (e)priekšiesaistes pieteikumiem saskaņā ar Komisijas Īstenošanas regulas (ES) 2018/545 22. pantu un Komisijas Īstenošanas regulas 2018/763 2. panta 3. punktu un 4. panta 5. punktu; 
            
            
               (f)Regulas (ES) 2016/796 58. pantā minētajām pārsūdzībām saskaņā ar šīs regulas 7. pantu.
            
            
               3.
                     Aģentūra arī iekasē maksas par tādu pakalpojumu sniegšanu, kas nav 1. punktā minētie pakalpojumi un ko tā sniedz pēc pieteikuma iesniedzēja vai jebkuras citas personas vai struktūras pieprasījuma.
            
            
               4.
                     Aģentūra pakalpojumu sarakstu publicē savā tīmekļa vietnē.”;
            
            
            
               (3)regulas 3. pantu aizstāj ar šādu:
            
            
               “3. pants
            
            
               Aģentūras iekasēto nodevu, maksu un fiksēto nodevu aprēķināšana
            
            
               1.Nodeva par VPA izmantošanu, lai iesniegtu Aģentūrai 2. panta 2. punkta a), c), d) un e) apakšpunktā minētos pieteikumus, ir fiksēta summa, kas noteikta pielikuma 2. punkta A tabulā. Minētā fiksētā nodeva jāsamaksā pieteikuma iesniegšanas laikā.
            
            
               2.Nodevas par 2. panta 2. punkta a), c), d) un e) apakšpunktā minēto pieteikumu apstrādi, tajā skaitā par 2. panta 1. punkta pirmās daļas c) apakšpunktā un otrajā daļā minēto darbību veikšanu, summu veido šādu elementu kopsumma:
            
            
               (a)stundu skaits, ko Aģentūras darbinieki un ārējie eksperti veltījuši pieteikuma apstrādei, reizināts ar pielikuma 1. punktā noteikto Aģentūras stundas likmi; 
            
            
               (b)aģentūras iekasēto nodevas summu papildina ar attiecīgo summu, ko norādījušas valstu drošības iestādes (“VDI”) un kas izriet no izmaksām, kuras rodas, apstrādājot pieteikuma daļu, kas attiecas uz valsti. 
            
            
               3.Nodeva par attiecīgo pieteikumu iesniegšanu un apstrādi un 2. panta 2. punkta b) apakšpunktā minēto atļauju izdošanu ir fiksēta nodeva, kas noteikta pielikuma 3. punkta B tabulā un ietver 1. punktā minēto nodevu par VPA izmantošanu. Minētā fiksētā nodeva jāsamaksā pieteikuma iesniegšanas laikā.
            
            
               4.Maksa par pakalpojumiem, kas minēti 2. panta 3. punktā, ir Aģentūras darbinieku un ārējo ekspertu nostrādāto stundu skaits, kas reizināts ar pielikuma 1. punktā noteikto Aģentūras stundas likmi.
            
            
               5.Pēc pieteikuma iesniedzēja pieprasījuma mikrouzņēmuma vai mazā vai vidējā uzņēmuma gadījumā summai, ko Aģentūra iekasē par pieteikumu, piemēro 20 % samazinājumu. Šādu pieprasījumu iesniedz pieteikuma iesniegšanas laikā, ja tiek piemērota fiksēta nodeva, un ne vēlāk kā pirms Aģentūras rēķina izdošanas — visos citos gadījumos.
            
            
               Šajā regulā mikrouzņēmums vai mazais vai vidējais uzņēmums ir autonoms dzelzceļa pārvadājumu uzņēmums, infrastruktūras pārvaldītājs vai ražotājs, kurš ir iedibināts vai kura sēdeklis ir Eiropas Ekonomikas zonas dalībvalstī un kurš atbilst Komisijas Ieteikumā 2003/361/EK
                  4
                izklāstītajiem nosacījumiem. 
            
            
               Pieteikuma iesniedzējs ar VPA starpniecību iesniedz pierādījumus, kuri apliecina, ka tas kvalificējams kā mikrouzņēmums vai mazais vai vidējais uzņēmums. Aģentūra izvērtē iesniegtos pierādījumus un šaubu vai pamatojuma trūkuma gadījumā nolemj atteikt mikrouzņēmuma vai maza vai vidēja uzņēmuma statusa piešķiršanu.”; 
            
            
         
         
            
               (4)regulas 5. pantu groza šādi:
            
            
               (a)panta 1. punktu aizstāj ar šādu:
            
            
               “1. Rēķinu par maksājamām nodevām un maksām Aģentūra izraksta 30 kalendāra dienās pēc dienas, kad:
            
            
               (a)pieņemts tās lēmums, izņemot lēmumus, uz kuriem attiecas fiksētas nodevas režīms vai uz kuriem attiecas 6. panta 3. punkts; 
            
            
               (b)pieņemts Apelācijas padomes lēmums; 
            
            
               (c)beigusies pakalpojuma sniegšana; 
            
            
               (d)atsaukts pieteikums; 
            
            
               (e)noticis jebkāds cits notikums, kura rezultātā izbeigta pieteikuma apstrāde.
            
            
               Attiecībā uz fiksētajām nodevām, kas jāmaksā pieteikuma iesniegšanas laikā, kā minēts 3. panta 1. un 3. punktā, pirms Aģentūra izskata pieteikumu, Aģentūra ar atsevišķiem pieteikuma iesniedzējiem var vienoties par citu maksājuma termiņu, kā arī noslēgt īpašu vienošanos par rēķinu izrakstīšanu. ”;
            
            
               (b)panta 2. punktu aizstāj ar šādu:
            
            
               “2. Rēķinā attiecīgā gadījumā norāda šādus elementus:
            
            
               (a)nodevu un maksu diferenciāciju;
            
            
               (b)summas, uz kurām attiecas fiksētā nodeva;
            
            
               (c)ja netiek piemērota fiksētā nodeva, — Aģentūras atbildībā nostrādāto stundu skaitu un piemēroto stundas likmi; 
            
            
               (d)izmaksas, ko prasa atlīdzināt atbildīgā VDI, attiecīgā gadījumā. Minētās izmaksas norāda, attiecinot uz uzdevumiem un to izpildei veltīto laiku, vai kā fiksētas likmes, ko VDI piemēro par tās pieteikuma daļas apstrādi, kura attiecas uz valsti.”;
            
            
               (c)pantā iekļauj šādu 4.a punktu: 
            
            
               “4.a Ja uz pieteikuma iesniedzējiem attiecas 6. panta 3. punkts, Aģentūrai ir tiesības izdot maksājuma paziņojumus, pieprasot daļēju maksājumu par tām pieteikuma daļām, kas jau ir apstrādātas. Ja pieprasītais maksājums nav veikts Aģentūras noteiktajā laikā, kas nav mazāks kā 10 kalendāra dienas, Aģentūra var apturēt pieteikuma apstrādi un par to informēt pieteikuma iesniedzēju. Aģentūra atsāk pieteikuma apstrādi, ja pieprasītais maksājums ir veikts 20 kalendāra dienu laikā pēc paziņojuma par apturēšanu. Ja 20 kalendāra dienu laikā pēc paziņojuma par apturēšanu maksājums nav veikts, Aģentūrai ir tiesības noraidīt pieteikumu.”;
            
            
               (d)panta 9. punktu aizstāj ar šādu:
            
            
               “9. Ja pieteikuma iesniedzējs ir mikrouzņēmums vai mazais vai vidējais uzņēmums, Aģentūra ņem vērā pieprasījumus par maksājuma termiņa samērīgu pagarinājumu un maksājumu ar vairākām iemaksām.”;
            
            
               (5)regulas 6. pantu groza šādi:
            
         
         
            
               (a)panta 1. punktu aizstāj ar šādu: 
            
            
               “1. 
                     Ja maksājamās summas nav samaksātas, Aģentūra var iekasēt procentus par katru papildu kalendāra dienu, par kuru maksājums iekavēts, un piemēro atgūšanas noteikumus, kas paredzēti Eiropas Parlamenta un Padomes Regulas (ES, Euratom) 2018/1046 pirmās daļas IV sadaļas 6. nodaļas 5. iedaļā, jo īpaši tās 101. pantā, un piemērojami Eiropas aģentūrām un Aģentūras finanšu noteikumos, kuri pieņemti saskaņā ar Regulas (ES) 2016/796 66. pantu.”;
            
            
               (b)panta 3. punktu aizstāj ar šādu:
            
            
               “3. Ja Aģentūrai ir pierādījumi, kas liecina, ka pieteikuma iesniedzēja finansiālā spēja ir apdraudēta, vai ja pieteikuma iesniedzējs nav iedibināts vai tā sēdeklis nav kādā no Eiropas Ekonomikas zonas dalībvalstīm, tā var pieprasīt pieteikuma iesniedzējam 15 dienu laikā pēc pieteikuma saņemšanas iesniegt bankas garantiju vai nodrošinātu depozītu. Ja pieteikuma iesniedzējs šo prasību neizpilda, Aģentūra var noraidīt tā pieteikumu.”; 
            
            
               (c)panta 4. punktu aizstāj ar šādu:
            
            
               “4. Neskarot 1. punktu, Aģentūra var noraidīt jaunu pieteikumu vai apturēt notiekošu pieteikuma apstrādi, ja pieteikuma iesniedzējs vai tā tiesību pārņēmējs nav izpildījis maksājumu saistības, kas izriet no iepriekšējiem Aģentūras veiktajiem atļaujas piešķiršanas, sertifikācijas vai apstiprināšanas uzdevumiem vai sniegtajiem pakalpojumiem, ja vien pieteikuma iesniedzējs nav samaksājis visas maksājamās summas. Ja ir jāaptur notiekoša pieteikuma apstrāde, attiecīgi piemēro 5. panta 4.a punktā minēto procedūru.”;
            
            
               (6)regulas 8. pantu groza šādi: 
            
            
               (a)panta 1. punktu aizstāj ar šādu:
            
            
               “1. Aģentūra stundas likmi un fiksētās likmes, kas minētas 3. pantā, publicē savā tīmekļa vietnē.”;
            
            
               (b)panta 2. punktu aizstāj ar šādu:
            
            
               “VDI savā tīmekļa vietnē publicē likmes, ko piemēro, lai noteiktu 3. panta 2. punkta b) apakšpunktā minētās izmaksas, kuru atlīdzināšanu VDI prasa no Aģentūras. Ja VDI piemēro fiksētu likmi, tā norāda, uz kuru atļaujas piešķiršanas vai sertificēšanas gadījumu fiksētā likme attiecas. VDI Aģentūrai piešķir saiti ar savu vietni, kurā ir informācija par VDI nodevām un maksām.”;
            
            
               (7)regulas 10. pantu groza šādi:
            
            
               (a)pantā iekļauj šādu 1.a punktu:
            
            
               “1.a Aģentūra pielikumā norādītās summas indeksē pirmo reizi 2023. gadā un pēc tam vienu reizi katrā finanšu gadā, indeksācijai stājoties spēkā no 1. janvāra, pamatojoties uz 
            
            
               (a)Eiropas Savienības ierēdņu un pārējo darbinieku atalgojuma un pensiju, kā arī šim atalgojumam un pensijām piemērojamo korekcijas koeficientu ikgadējo atjauninājumu, kas publicēts Eiropas Savienības Oficiālajā Vēstnesī, un saskaņā ar aprēķina metodi, par kuru jāvienojas Aģentūras valdei, un pamatojoties uz attiecīgajiem gada finanšu datiem, kuri izmantoti Aģentūras vienotajā plānošanas dokumentā un tās konsolidētajos gada darbības pārskatos; un/vai
            
            
               (b)uz inflācijas līmeni Savienībā saskaņā ar pielikuma 4. punktā izklāstīto metodi.”;
            
            
               (b)panta 3. punktu aizstāj ar šādu:
            
            
               “3. Ņemot vērā informāciju, ko Aģentūra sniegusi gada pārskatos, šo regulu ne vēlāk kā līdz 2024. gada 16. jūnijam pārskata, lai pakāpeniski ieviestu papildu fiksētās likmes.”
            
            
               2. pants
            
            
               Šīs regulas pielikuma tekstu pievieno Īstenošanas regulai (ES) 2018/764 kā pielikumu.
            
         
         
            
               3. pants
            
            
               Pieteikumiem, kas iesniegti pirms šīs regulas stāšanās spēkā, nepiemēro 1. panta 3. punktu. 
            
            
               4. pants
            
            
               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē,
            
            
               
                     Komisijas vārdā —
               
               
                     priekšsēdētāja
               
               
                     Ursula VON DER LEYEN
               
            
         
         
            
                  
                     (1)
                  
                        OV L 138, 26.5.2016., 1. lpp. 
               
               
                  
                     (2)
                  
                        Komisijas Īstenošanas regula (ES) 2018/764 (2018. gada 2. maijs) par Eiropas Savienības Dzelzceļu aģentūrai maksājamām nodevām un maksām un to maksāšanas nosacījumiem (OV L 129, 25.5.2018., 68. lpp.).
               
               
                  
                     (3)
                  
                        Eiropas Parlamenta un Padomes Direktīva (ES) 2016/797 (2016. gada 11. maijs) par dzelzceļa sistēmas savstarpēju izmantojamību Eiropas Savienībā (OV L 138, 26.5.2016., 44. lpp.).
               
               
                  
                     (4)
                  
                        Komisijas Ieteikums (2003. gada 6. maijs) par mikrouzņēmumu, mazo un vidējo uzņēmumu definīciju (OV L 124, 20.5.2003., 36. lpp.).
               
            
      
    ---documentbreak--- 
      
         
         
            
               PIELIKUMS
            
            
               1.Aģentūra piemēro stundas likmi 239 EUR.
            
            
               2.Fiksētās nodevas, kas maksājamas Aģentūrai par “vienas pieturas aģentūras” (VPA) izmantošanu, ir šādas: 
            
            
               A tabula
            
            
            
                     
                  
                  
                     
                        VPA izmaksu grupa 
                     
                  
                  
                     
                        Summa (EUR)
                     
                  
               
                     
                        Pieteikuma iesniegšana Aģentūrai
                     
                  
               
                     
                        1.
                     
                  
                  
                     
                        Vienotais drošības sertifikāts
                     
                  
                  
                     
                        400
                     
                  
               
                     
                        2.
                     
                  
                  
                     
                        Ritekļu tipa atļauja
                     
                  
                  
                     
                        400
                     
                  
               
                     
                        3.
                     
                  
                  
                     
                        Ritekļa atļauja, kas nav atļauja saistībā ar atbilstību tipam 
                     
                  
                  
                     
                        400
                     
                  
               
                     
                        4.
                     
                  
                  
                     
                        ERTMS lauka iekārtu apstiprinājums
                     
                  
                  
                     
                        400
                     
                  
               
                     
                        5.
                     
                  
                  
                     
                        Priekšiesaistes process
                     
                  
                  
                     
                        400
                     
                  
               
            
               3.Fiksētās nodevas par pieteikumu iesniegšanu un apstrādi saistībā ar atļaujām laist tirgū ritekli vai ritekļu sēriju, kas atbilst atļautam ritekļa tipam, ir šādas: 
            
            
            
               B tabula
            
            
                     
                  
                  
                     
                        Izmaksu grupa
                     
                  
                  
                     
                        Summa (EUR)
                     
                  
               
                     
                        Pieteikuma iesniegšana Aģentūrai un apstrāde Aģentūrā saistībā ar lēmumiem par tipam atbilstīgu ritekļu atļaujām
                     
                  
               
                     
                        1.
                     
                  
                  
                     
                        kravas vagoni un visi ritekļi, kas minēti Komisijas Regulas (ES) Nr. 321/2013
                           1
                         pielikuma 2. punktā
                     
                  
                  
                     
                        775
                     
                  
               
                     
                        2.
                     
                  
                  
                     
                        a) dīzeļlokomotīves un elektrolokomotīves
                              
                     
                     
                        b) pasažieru vagoni
                     
                     
                        c) dzelzceļa infrastruktūras būvei un apkopei paredzētās mobilās iekārtas
                     
                     
                  
                  
                     
                        970
                     
                  
               
                     
                        3.
                     
                  
                  
                     
                        pašgājēji dīzeļvilcieni un elektrovilcieni
                     
                  
                  
                     
                        1115
                              
                     
                  
               
            
               4.Regulas 10. panta 1.a punktā minēto gada inflācijas līmeni nosaka šādi: 
            
            
                     
                        Izmantojamais gada inflācijas līmenis
                     
                  
                  
                     
                        “Eurostat SPCI (visas pozīcijas) — Eiropas Savienība — visas valstis” (2015 = 100) Izmaiņas procentos/12 mēnešu vidējais rādītājs
                     
                  
               
                     
                        Izmantojamais inflācijas līmeņa rādītājs
                     
                  
                  
                     
                        Inflācijas līmeņa rādītājs trīs mēnešus pirms indeksācijas
                     
                  
               
         
         
            
                  
                     (1)
                  
                        Komisijas Regula (ES) Nr. 321/2013 (2013. gada 13. marts) par savstarpējas izmantojamības tehnisko specifikāciju attiecībā uz Eiropas Savienības dzelzceļa sistēmas apakšsistēmu “Ritošais sastāvs – kravas vagoni” un par Komisijas Lēmuma 2006/861/EK atcelšanu (OV L 104, 12.4.2013., 1. lpp.).